ACE บวก 4% หลัง COD โรงไฟฟ้าขยะชุมชน 6 MW โบรกฯ เคาะซื้อเป้า 5.20 บ. ลุ้นกำไรโตยาว
ACE บวก 4% หลัง COD โรงไฟฟ้าขยะชุมชน 6 MW โบรกฯ เคาะซื้อเป้า 5.20 บ. ลุ้นกำไรโตยาว ล่าสุดอยู่ที่ 3.70 บาท บวก 0.14 บาท หรือ 3.93% มูลค่าซื้อขาย 95.88 ล้านบาท
ACE บวก 4% หลัง COD โรงไฟฟ้าขยะชุมชน 6 MW โบรกฯ เคาะซื้อเป้า 5.20 บ. ลุ้นกำไรโตยาว ล่าสุดอยู่ที่ 3.70 บาท บวก 0.14 บาท หรือ 3.93% มูลค่าซื้อขาย 95.88 ล้านบาท
29 ธ.ค. 2563

ผู้สื่อข่าวรายงานว่า ราคาหุ้น บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ล่าสุด ณ เวลา 10.27 น. อยู่ที่ 3.70 บาท บวก 0.14 บาท หรือ 3.93% สูงสุดที่ 3.74 บาท ต่ำสุดที่ 3.58 บาท ด้วยมูลค่าซื้อขาย 95.88 ล้านบาท

โดย วานนี้ ACE เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า วันนี้ (28 ธ.ค.63) โรงไฟฟ้าพลังงานขยะชุมชน ตั้งอยู่ที่เทศบาลเมืองกระบี่ จังหวัดกระบี่ กำลังผลิตติดตั้ง 6.0 เมกะวัตต์ มีสัญญาซื้อขายไฟฟ้า (PPA) แบบ Feed-in Tariff (Fit) 4.4 เมกะวัตต์ กับการไฟฟ้าส่วนภูมิภาค (กฟภ.) สัญญามีอายุถึงวันที่ 31 ธันวาคม 2582 (โรงไฟฟ้าขยะชุมชนกระบี่) ของบริษัท อัลไลแอนซ์ คลีน เพาเวอร์ จำกัด (ALCP) ซึ่งเป็นบริษัทย่อยที่บริษัทถือหุ้นโดยอ้อม สัดส่วน 100% ได้เปิดดำเนินการเชิงพาณิชย์ (COD) เป็นที่เรียบร้อยแล้ว ซึ่งเร็วกว่าแผนเดิมที่คาดว่าจะเปิดดำเนินการเชิงพาณิชย์ (COD) ได้ภายในไตรมาส 1 ปี 2564
ทั้งนี้ เมื่อนับรวมโรงไฟฟ้าขยะชุมชนกระบี่ดังกล่าวแล้ว ปัจจุบันกลุ่มบริษัทฯ มีโครงการโรงไฟฟ้ารวม 36 โครงการ กำลังการผลิตติดตั้งรวม 449.57 เมกะวัตต์ ประกอบด้วย โครงการโรงไฟฟ้าที่เปิดดำเนินการเชิงพาณิชย์ (COD) แล้ว 19 โครงการ กำลังการผลิตติดตั้งรวม 245.91 เมกะวัตต์ และโครงการโรงไฟฟ้าที่อยู่ระหว่างการพัฒนา 17 โครงการ กำลังการผลิตติดตั้งรวม 203.66 เมกะวัตต์
ด้าน บล.ทรีนีตี้ ระบุในบทวิเคราะห์ แนะนำ “ซื้อ” ACE ราคาเป้าหมาย 5.20 บาทต่อหุ้น โดยคาดแนวโน้มกำไรไตรมาส 4/63 ถึงไตรมาส 2/64 จะทำจุดสูงสุดใหม่ต่อเนื่อง โดยในส่วนของไตรมาส 4 นี้ คาดว่าจะอยู่ที่ราว 440 ล้านบาท จากการรับรู้กำลังการผลิตใหม่ๆที่เพิ่มขึ้น โดยโรงไฟฟ้าที่ซื้อจาก UWC 3 แห่งจะสามารถรับรู้กำไรได้เต็มไตรมาสในไตรมาสที่ 4/63
ทั้งนี้ มีโอกาสที่ในช่วงถัดไป บริษัทจะสามารถบรรลุเป้าหมายที่ 1,000 MW ได้ เพราะมีโอกาสใหม่ๆทั้งในประเทศและต่างประเทศเข้ามา ในขณะที่สถานะทางการเงินของบริษัทยังคงแข็งแกร่ง